Uned 113: Plymio, gwresogi ac awyru

# Taflen waith 12: Gwresogi hydronig rhan 1 (tiwtor)

Cwblhewch y tasgau yn y daflen waith hon yn ôl cyfarwyddyd eich tiwtor:

1. Yn y gofod isod, disgrifiwch y prif wahaniaeth rhwng system wresogi awyrdwll agored a system wresogi wedi’i selio:

Nid oes gan system wresogi wedi’i selio bibell seston gyflenwi ac ehangu (F&E) na phibell awyr agored, yn wahanol i’r system awyrdwll agored. Yn hytrach, mae rheolyddion eraill wedi’u gosod arni, gan gynnwys cynhwysydd ehangu a dolen lenwi dros dro, ac mae’n cael ei llenwi’n uniongyrchol o’r prif gyflenwad dŵr oer.

1. Cwblhewch yr adrannau isod drwy ychwanegu pa fath o foeler maen nhw’n ei ddisgrifio o’r tri math a roddir:

**Opsiynau: Boeler cyfun – Boeler traddodiadol – Boeler system**

c: Boeler system

**Nid** yw’r math hwn o foeler yn cynnwys ail gyfnewidydd gwres sy’n cael ei ddefnyddio i gynhyrchu dŵr poeth yn ôl y galw. Mae’n foeler sy’n creu gwres yn unig ac mae’n aml yn dod gyda silindr i gynhyrchu dŵr poeth a’i storio. Mae holl offer rheoli’r boeler wedi’u gosod tu mewn i’r boeler, gan gynnwys pwmp.

b: Boeler cyfun

Boeler compact sy’n cynnwys yr holl gydrannau sydd eu hangen i gynhyrchu gwres a dŵr poeth. Mae’r boeler hwn yn cael ei fwydo drwy’r prif gyflenwad a dyma’r boeler mwyaf cyffredin sy’n cael ei osod mewn cartrefi heddiw.

C: Boeler traddodiadol

Mae’r cyfarpar hwn yn dal i fod mewn rhai eiddo hŷn, ond mae’n llai cyffredin na rhai eraill. Cyfnewidydd gwres a llosgydd yw’r offeryn hwn gyda’r rheolyddion system eraill a chydrannau wedi’u gosod yn allanol.

1. Yn y bwlch isod, gwnewch fraslun syml o system wresogi un bibell sy’n cynnwys tri neu bedwar rheiddiadur. Os yw hynny’n rhy hawdd, ceisiwch ychwanegu silindr dŵr poeth. Labelwch eich llun i nodi enwau’r cydrannau rydych chi’n eu hadnabod.



Pibell cyflenwad dwr oer 15mm

Pibell awyr 22mm

Pwmp cylchredeg gwres canolog



Cloc amser

Seston gyflenwi ac ehangu

Boeler

Prif lif 28mm

Prif bibell ddychwelyd 28mm

1. Mae’n anarferol i unrhyw un osod system un bibell y dyddiau hyn, ond efallai y byddwch yn dod ar draws un mewn adeilad hŷn. Defnyddiwch y gofod isod i restru o leiaf dri rheswm (ceisiwch gael mwy os gallwch chi) pam fod systemau un bibell yn cael eu hosgoi erbyn hyn:

* Mae’r rheiddiaduron yn oerach wrth iddynt fynd ymhellach o’r boeler
* Mae angen pibelli mwy o faint
* Dydyn nhw ddim yn effeithlon
* Dydyn nhw ddim yn cydymffurfio â Rheoliadau Adeiladu
* Llif gwael drwy’r rheiddiaduron
* Nid yw’n bosibl eu defnyddio gyda boeleri cyddwyso modern
* Nid oes rheolaeth dros wres y brif gylched